# &gcompris; priručnik za administratore

## Priručnik za administratore

### Uvod

&gcompris; je kvalitetan obrazovni softverski paket koji sadrži širok spektar raznolikih aktivnosti.

Nudi razne aktivnosti usmjerene u različitim područjima. Teme uključuju čitanje i tipkanje, aritmetiku, geografiju, znanost i drugo. Namijenjen je za korištenje kod kuće ali i u školi.

Svrha &gcompris; je pružiti razigrane aktivnosti te istovremeno obrazovati.

&gcompris; dio je projekta &kde; i nalazi se pod licencom AGPLv3. Svi kodovi, osim simulatora za električnu energiju, su pod GPLv3 licencom.

&gcompris; dostupan je na sljedećim operacijskim sustavima: &GNU;/&Linux;, &BSD;, MacOSX, &Windows; i Android. Potrebna je 3D kartica s podrškom za OpenGL 2.1 ili noviji. Obavezna dubina boje je najmanje 32-bita.

### Instalacija

Softver se isporučuje u nekoliko varijanti. Za svaku varijantu opisan je postupak.

- &GNU;/&Linux;: koristi pakete koje su isporučene uz tvoju &GNU;/&Linux; distribuciju. Ako &gcompris; nije sadržan u &Linux; distribuciji, javite se distributeru kako bi zatražili uključivanje &gcompris; u &Linux; distribuciju.

- &Windows;: isporučuje se kao klasični instalacijski programa za &Windows; ili putem Microsoftove trgovine.

- MacOSX: isporučuje se kao klasični instalacijski program.

- Android: distribuira ga F-Droid trgovina ili Google Play trgovina. Dostupna je i Apk datoteka.

### Korisničko sučelje

Sučelje je dizajnirano kako bi ga i mala djeca mogla koristiti. Aplikacijom &gcompris; se upravlja putem miša. Navigacija tipkovnicom dostupna je također u većini aktivnosti.

#### Početni prozor

Kada pokreneš program, &gcompris; prikazuje grafičko sučelje s prikazom popisa aktivnosti i upravljačkom trakom na dnu.

Snimka zaslona &gcompris; Početni prozor &gcompris; Početni prozor

Svaka ikona predstavlja aktivnost. U gornjem lijevom kutu nalaze se sličice s dodatnom informacijom o aktivnosti. Dovoljan je klik na ikonu da bi pokrenuo aktivnost ili se prikazao popis drugih aktivnosti. Aktivnosti su grupirane u 8 kategorija i nalaze se na vrhu ili s lijeve strane (ako je uređaj u orijentaciji portret). Na primjer, postoji odjeljak "Strategija", koji uključuje društvene igre, poput šaha, križić-kružić ili 4 u nizu.

Neke kategorije imaju potkategorije radi boljeg grupiranja aktivnosti. Za matematičke aktivnosti imamo tri potkategorije: računanje, aritmetiku i mjere.

Zvjezdice označavaju dobnu skupinu kojoj je aktivnost namijenjena:

- 1, 2 ili 3 žute zvjezdice - od 2 do 6 godina.

- 1, 2 ili 3 crvene zvijezde - starije od 6 godina.

Na dnu zaslona nalazi se upravljačka traka. Moguće ikone su (prikazuju se samo ako su dostupne u aktivnosti):

- Polazno - napušta trenutnu aktivnost, vraća se na prethodni izbornik.

- "OK" - potvrdi, potvrdi tvoj odgovor. Koriste se kod aktivnosti koje automatski ne prepoznaju da je dijete dovršilo zadatak. U tom slučaju dijete mora kliknuti na ovu ikonu. Na tipkovnici možeš koristiti i tipku &Enter;.

- Svjetlo - prikaži savjet za aktivnost. Savjeti mogu pomoći djeci u nekim aktivnostima kako bismo ih usmjeravali ka odgovoru.

- Strelice - između strelica prikazuje se broj s trenutna razina aktivnosti. Klikom na jednu od strelica mijenja se razina. Aktivnosti nude izbor nekoliko razina. &gcompris; omogućuje prijelaz na višu razinu i bez završetka trenutne razine.

- Usne - &gcompris; će ponoviti pitanje.

- Upitnik – prikaz dijaloškog okvira pomoći. Ponekad aktivnost može biti previše složena da bi se ukratko opisala. U tom slučaju ova funkcija daje pristup dodatnim informacijama.

- Ključ – konfiguracijski izbornik. Konfiguracija se sprema u korisničku mapu pod nazivom .config/gcompris `/gcompris-qt.conf.` Ovo je tekstualna datoteka i može se ručno uređivati.

- Stavke popisa - prikaz izbornika postavki aktivnosti. Ovdje postoje dvije moguće kartice. Prvi, "Skup podataka", omogućuje odabir razina aktivnosti ovisno o nekoliko ciljeva, a drugi, "Opcije", omogućuje ažuriranje konfiguracije aktivnosti ako je dostupna.

- Veliko slovo G - informacije o &gcompris;, aplikaciji s popisom glavnih suradnika i verzijom.

- Napajanje – zatvori &gcompris;. Možeše koristiti i prečac na tipkovnici &Ctrl;Q

#### Kiosk način rada

Kada &gcompris; koriste mala djeca ili se nalazi na samouslužnom kiosku, možeš onemogućiti određene funkcionalnosti:

- ``gcompris --enable-kioskmode`` : onemogućuje gumbe za izlaz i konfiguraciju.

- ``gcompris --enable-kioskmode`` : omogućuje gumbe za izlaz i konfiguraciju.

- ``gcompris -f`` : pokreni &gcompris; u prikazu preko cijelog zaslona

- ``gcompris -C`` : onemogući pokazivač (način zaslona osjetljivog na dodir)

Ove se opcije, naravno, mogu kombinirati.

#### Tipkovni prečaci

Prečac | Akcija
&Esc; ili &Ctrl;W | Zatvori trenutnu aktivnost ili dijalog, a zatim se vrati na glavni izbornik.
&Ctrl;Q | Zatvori &gcompris; bez ikakvih obavijesti.
&Ctrl;F | Uključi/isključi načina prikaza preko cijelog zaslona.
&Ctrl;M | Uključi/isključi zvuk.
&Ctrl;B | Prikažite ili sakrijte kontrolnu traku.

### Napomene o lokalizaciji

&gcompris; je lokaliziran i dostupan je na više od 35 jezika. Ako želiš provjeriti je li i tvoj jezik dostupan, pokreni &gcompris; i odaberi jezik u konfiguraciji.

No pazi, neki jezici trebaju određene fontove kako bi se ispravno prikazali.

Ako tvoj jezik nije podržan, možeš ga prevesti. Ako si zainteresiran, možeš se obratiti prevoditeljskom timu projekta &kde; tvog jezika. Aktualni status prijevoda možeš provjeriti na web mjestu&kde; lokalizacija.

### Učenje jezika

Možeš koristiti &gcompris; na stranom jeziku kojeg učiš. Dovoljno je u konfiguraciji odabrati željeni strani jezik. Ne zaboravi preuzeti i dodatne zvučne zapise za izabrani jezik.

### Prilagodba aktivnosti

Neke aktivnosti možeš prilagoditi pomoću gumba za konfiguraciju aktivnosti koje se nalaze unutar aktivnosti. Na primjer, možeš postaviti regionalnu shemu u nekim tekstualnim aktivnostima (kao što je primjerice igra riječi) ili učiniti da prikazuje stvarne fotografije automobila umjesto ispunjenih pravokutnika.

Za više aktivnosti možeš odabrati nekoliko skupova podataka u konfiguraciji. Svaki od njih ima poseban cilj koji je jasno opisan.

Skup podataka aktivnosti "Prebroji predmete" Skup podataka aktivnosti "Prebroji predmete"

U ovoj aktivnosti možeš odabrati različite mogućnosti.

Odabir načina aktivnosti "Prebroji predmete" Odabir načina aktivnosti "Prebroji predmete"

### Opcije naredbene konzole

Ako pokreneš &gcompris; s naredbene konzole s opcijom --help prikazat će sve parametre koje prihvaća:

-f, --fullscreen | Pokreni &gcompris; u prikazu preko cijelog zaslona.
-w, --window | Pokreni &gcompris; u prozoru.
-s, --sound | Pokreni &gcompris; s uključenim zvukom.
-m, --mute | Pokreni &gcompris; bez zvuka.
-c, --cursor | Pokreni &gcompris; sa zadanim pokazivačem sustava.
-C, --nocursor | Pokreni &gcompris; bez pokazivača (način zaslona osjetljivog na dodir).
-v, --version | Prikaži verziju &gcompris;.
-l, --list-activities | Prikaži sve dostupne aktivnosti na standardnom izlazu.
--launch activity | Odaberi polaznu aktivnost prilikom pokretanja GCompris.
--start-level razina | Prilikom pokretanja GComprisa odredi razinu na kojoj želiš započeti aktivnost zadanu pomoću --launch. Postavka će biti zanemarena ukoliko se ne koristi --launch ili ako navedena razina nije valjana.
--difficulty {value|min-max} | Za pokrenutu sesiju forsiraj da razina aktivnosti u GComprisu budu na određenoj vrijednosti ili između zadane minimalne i maksimalne vrijednosti. Vrijednosti moraju biti između 1 i 6, a ako je oblik min-max, vrijednost min mora biti niža od maksimalne vrijednosti. Ako je drugačije zadano, GCompris se neće pokrenuti.
--export-activities-as-sql | Izvoz aktivnosti kao SQL.
--enable-kioskmode | Omogući Kiosk način rada (skriva gumbove Izlaz i Postavke)
--disable-kioskmode | Onemogući Kiosk način rada (zadano).
--software-renderer | Koristite softverski renderer umjesto openGL (trebao bi raditi s bilo kojom grafičkom karticom).
--opengl-renderer | Umjesto softverskog renderera koristi openGL renderer (brži uz više grafičkih efekta, ali se može srušiti na nekim grafičkim karticama).

#### &Windows; Primjer

Navedene opcije možeš dodati u svojstva ikone na radnoj površini. Evo primjera koji pokreće &gcompris; u Kiosk načinu rada na cijelom zaslonu, bez prikaza gumba za konfiguraciju i pokazivača:

``"C:\Program Files\GCompris-Qt\bin\GCompris.exe" --enable-kioskmode -f -C``

#### &GNU;/&Linux; Primjer

Stvorite prečac aplikacije i konfigurirajte parametre naredbenog retka. Evo primjera koji pokreće &gcompris; u Kiosk načinu rada na cijelom zaslonu, bez prikaza gumba za konfiguraciju i pokazivača:

``gcompris-qt --enable-kioskmode -f -C``

## Zahvale i licenčni uvjeti

&gcompris;

Programska autorska prava 2000-2024 Timothée Giet i drugi

Prijevod GCompris aplikacije i dokumentacije: Igor Dobračaigor.dobraca@gmail.com

&underFDL; &underGPL;
&documentation.index;